recursal/SuperWikiNEXT-32B huggingface dataset:
টেলিক্স ঔষধনির্মাণের সদরদপ্তর
**ঔষধনির্মাণ শিল্প** বা সংক্ষেপে **ঔষধ শিল্প** একটি বৃহৎ শিল্প যার দায়িত্ব মানুষ ও পশুর জন্য ব্যবহারযোগ্য ঔষধ আবিষ্কার, উদ্ভাবন, নির্মাণ, শিল্পোৎপাদন ও বাজারজাতকরণ। ঔষধগুলি সাধারণত সূঁচের মাধ্যমে প্রবেশযোগ্য তরল কিংবা মুখ দিয়ে ভক্ষণযোগ্য কঠিন রূপে থাকে। ঔষধগুলির উদ্দেশ্য রোগ নিরাময় করা, রোগ প্রতিষেধক টীকা হিসেবে কাজ করা কিংবা রোগের উপসর্গের উপশম করা।

ঔষধনির্মাতা ব্যবসা প্রতিষ্ঠানগুলি ঔষধবিজ্ঞান ও (ঔষধের) রোগ-নিরাময়বিদ্যা সংক্রান্ত গবেষণাগুলি পরিচালনা করে ও এগুলির পৃষ্ঠপোষকতা করে, যাতে বিদ্যমান মানবরোগ ও পশুরোগগুলির জন্য নতুন ঔষধ তৈরি বা বিদ্যমান ঔষধের উন্নতিসাধন করা যায়। সামগ্রিকভাবে পশ্চিমা ঔষধনির্মাণ শিল্প অনেক রোগের নিরাময়কারী ঔষধ আবিষ্কার করলেও নিম্ন-আয়ের দেশগুলিতে যেসব রোগের প্রাদুর্ভাব বেশি যেমন ম্যালেরিয়া, যক্ষ্মা, ইত্যাদির জন্য কম দামের সহজলভ্য ঔষধ নির্মাণে ধীরগতির পরিচয় দিয়েছে।

ঔষধনির্মাতা ব্যবসা প্রতিষ্ঠানগুলি অবাণিজ্যিক বা মার্কাহীন ঔষধ কিংবা মার্কাযুক্ত ঔষধ নিয়ে কাজ করতে পারে। ঔষধের কৃতিসত্ব (প্যাটেন্ট), পরীক্ষণ, নিরাপত্তা, কার্যকারিতা এবং বাজারজাতকরণ সংক্রান্ত বিভিন্ন ধরনের আইন ও বিধিমালা এই ঔষধ নির্মাতা ব্যবসা প্রতিষ্ঠানগুলির উপর প্রযুক্ত হয়।

তথ্যসূত্র
---------

1. ↑  McGuire, John L.; Hasskarl, Horst; Bode, Gerd; Klingmann, Ingrid; Zahn, Manuel (২০০৭)। *Ullmann's Encyclopedia of Industrial Chemistry*। আইএসবিএন 978-3527306732। ডিওআই:10.1002/14356007.a19\_273.pub2।
2. ↑  Bozenhardt, Erich H.; Bozenhardt, Herman F. (১৮ অক্টোবর ২০১৮)। "Are You Asking Too Much From Your Filler?"। *Pharmaceutical Online* (Guest column)। VertMarkets। সংগ্রহের তারিখ ৩০ অক্টোবর ২০১৮। The core mission of the pharmaceutical industry is to manufacture products for patients to cure them, vaccinate them, or alleviate a symptom, often by manufacturing a liquid injectable or an oral solid, among other therapies.
3. ↑  Miquel Porta (২০১৮), John M. Last, সম্পাদক, *A Dictionary of Public Health* (2 সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* ঔষধনির্মাণ বিজ্ঞান
* ঔষধ প্রস্তুতি ও ব্যবহার বিজ্ঞান ("ফার্মেসি")
**কর্ণফুলী জুট মিলস লিমিটেড** বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

অবস্থান
-------

এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার রাঙ্গুনিয়া উপজেলায় অবস্থিত।

ইতিহাস
------

এই শিল্প প্রতিষ্ঠানটি সত্তরের দশকে দাউদ শিল্পগোষ্ঠী কর্তৃক স্থাপিত হয় এবং ১৯৭২ সালে এটিকে জাতীয়করণ করা হয়। লোকসানের অজুহাতে চারদলীয় জোট সরকারের আমলে এটি বন্ধ করে দেয়া হয়; তবে ২০০৮ সালে বেসরকারি খাতে মিলটি পুনরায় চালু করা হয়। পরবর্তী সময়ে, ২০১৩ সালের ২৬ জানুয়ারি, তৎকালীন প্রধানমন্ত্রী শেখ হাসিনা নিজে মিলটি সরকারিভাবে চালুকরণ উদ্বোধন করেন।

অবকাঠামো
--------

এই বৃহদায়তন প্রতিষ্ঠানটি কে.এফ.ডি. নামক একটি শিল্প-কমপ্লেক্সে অবস্থিত, যেখানে কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি রয়েছে।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে কে.এফ.ডি. (কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি)-তে প্রায় আটশত শ্রমিক কর্মরত রয়েছে, যাদের মধ্যে তিন-শতাধিক জন নারী শ্রমিক।

উৎপাদিত পণ্য
------------

* কার্পেট বেকিং কাপড়
* থলে।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. ↑  "রাঙ্গুনিয়ার দুটি পাটকল ফের চালুর সিদ্ধান্ত"। *বাংলানিউজটোয়েন্টিফোর.কম - অনলাইন ভার্সন*। ৯ ফেব্রুয়ারি ২০১১। সংগ্রহের তারিখ ২০ আগস্ট ২০১৯।
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ২০ আগস্ট ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৯।
4. 1 2 3 4 5  "কাঁচামালের অভাবে বন্ধ হওয়ার পথে রাঙ্গুনিয়া কর্ণফুলী জুট মিল"। *দৈনিক সংগ্রাম*। ৩ আগস্ট ২০১৫। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৯।
5. ↑  "সরকারিভাবে চালু হচ্ছে কর্ণফুলী জুট ও ফোরাত কার্পেট মিল"। *রাইজিংবিডি ডট কম*। ২৫ জানুয়ারি ২০১৩। সংগ্রহের তারিখ ২০ আগস্ট ২০১৯।
6. ↑  "নৌকা মার্কায় ভোট দিয়ে দেশসেবার সুযোগ দিন"। *দৈনিক ইত্তেফাক*। ২৭ জানুয়ারি ২০১৩। সংগ্রহের তারিখ ২০ আগস্ট ২০১৯।
7. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ১৯ জুলাই ২০১৯।
**কাতারে পতিতাবৃত্তি** অবৈধ। পতিতাবৃত্তির জন্য কাতারের আইনে গুরুতর শাস্তির ব্যবস্থা আছে। এতে কয়েক বছরের জেল পর্যন্ত হতে পারে। ২০০৭ সালে মার্কিন স্টেট ডিপার্টমেন্ট কাতারকে "স্তর ২" এ শ্রেণীকরণ করেছে, এই শ্রেণীকরণ দেশটির বার্ষিক মানব পাচার রিপোর্ট এর ওপর ভিত্তি করে করা হয়েছে। কাতার সম্পূর্ণরূপে মানব প্রাচার নীতি মেনে চলে না, যদিও তারা উক্ত নীতি মেনে চলতে উল্লেখযোগ্য প্রচেষ্টা করছে। কাতারে সমকামিতা নিষিদ্ধ। এখানে সমকামিতার শাস্তি মৃত্যুদন্ড। পতিতাবৃত্তি আইনত নিষিদ্ধ হলেও কাতারে অবৈধ ভাবে মানব পাচার ও পতিতাবৃত্তি চলছে। অনেকে পতিতাবৃত্তিকে নিষিদ্ধ করা হয়েছে বলে কাতারে স্বাধীন মত প্রকাশ ও মানব অধিকার লঙ্ঘন হয়েছে বলে মনে করেন।

অভিবাসী ও মানব পাচার
--------------------

মানব পাচারের জন্য অন্যতম দেশ হলো কাতার। এই দেশ দিয়ে অনেক নারী পাচার হয়ে আরব ও ইউরোপে প্রবেশ করে। কাতারে পতিতাবৃত্তির সাথে জড়িত অধিকাংশ নারী বহিরাগত। তারা বিশ্বের বিভিন্ন দেশ থেকে এসেছে বা মানব পাচারেরর শিকার হয়ে কাতারে এসেছে। তাদের মধ্যে অনেক নারী চীন থেকে আসা। চীনের অনেক মহিলা, যাদের বয়স ২০ বছর থেকে ৩০ বছর, তারা পর্যটক হিসেবে ভিসা নিয়ে কাতারে এসে পতিতাবৃত্তি করে।  এছাড়াও বিভিন্ন দেশ যেমনঃ ফিলিপাইন, পূর্ব ইউরোপ, আফ্রিকা, শ্রীলঙ্কা, ভারত ও বাংলাদেশ।  এসব দেশ থেকে শ্রমিক হিসেবে নারীদের নিয়ে এসে জোরজবরদস্তি করে পতিতাবৃত্তির সাথে যুক্ত করা হয় বা কাতারে এসে অর্থনৈতিক সমস্যার কারণে অনেকে স্বেচ্ছায় পতিতা পেশায় যোগ দেয়।

আইনি ব্যবস্থা
-------------

অন্যান্য গালফ ভুক্ত দেশের মত কাতারেও পতিতাবৃত্তিকে অত্যন্ত ঘৃণ্য চোখে দেখা হয়। মুসলমান বা অমুসলিম, যারা অবৈধ বা অনৈতিক কর্মকাণ্ডে নিজেদেরকে জড়িত করবে কাতারে আইনে তাদের গুরুতর বিপর্যয়ের মুখোমুখি হতে হবে। কাতার আইনের ধারা ২৯৬ অনুসারে, যে ব্যক্তি কোন মহিলাকে ব্যভিচার করতে প্ররোচণ্না দেবে, বা জোর জবরদস্তি করবে, তাকে এক বছরের বেশি ও তিন বছরের কম সময়ের জন্য কারাদণ্ড দেওয়া হবে। একই আইন কার্যকর করা হবে যদি কোন নারী পুরুষের সাথে এমন করে।
২০০৪ সালের দণ্ডবিধিকোড ১১ অনুযায়ী ব্যভিচারের অপরাধের সাথে সম্পর্কিত যে কেউ (নারী বা পুরুষ)হোক না কেন, তাকে মৃত্যুদণ্ড বা আজীবন জেল দেওয়া হতে পারে। এছাড়া এখানে পতিতাবৃত্তির জন্য আলাদা আইন আছে। পতিতাবৃত্তি প্রমাণিত হলে তাকে সর্বোচ্চ দশ বছর পর্যন্ত জেল দেওয়া হতে পারে।

তথ্যসূত্র
---------

1. ↑  Ditmore, Melissa Hope (১ জানুয়ারি ২০০৬)। "Encyclopedia of Prostitution and Sex Work: A-N. Vol. 1"। Greenwood Publishing Group। সংগ্রহের তারিখ ২১ মার্চ ২০১৭ – Google Books-এর মাধ্যমে।
2. ↑  "Prostitution in Qatar"। *I Love Qatar. net (ILQ)* (ইংরেজি ভাষায়)। ২০০৮-০৬-১৭। ২০১৭-১১-১৯ তারিখে মূল থেকে আর্কাইভ করা। সংগ্রহের তারিখ ২০১৭-১১-০৮।
3. ↑  Protection Act of 2000: Trafficking in Persons Report 2007  ওয়েব্যাক মেশিনে আর্কাইভকৃত ২৮ মার্চ ২০০৮ তারিখে, US Department of State
4. 1 2  "In Qatar, Up to 3 years jail for illegal sex and 10 years for prostitution"। *Qatar Day*। ২০১৮-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৭-১১-০৮।
**কর্ণাটক জনতা পক্ষ** (**কেজেপি**) কর্ণাটক রাজ্যে অবস্থিত একটি ভারতীয় রাজনৈতিক দল। এটি ২০১২ সালে প্রতিষ্ঠিত হয়েছিল এবং ২০১৪ সালে ভারতীয় জনতা পার্টির সাথে একীভূত হয়ে অস্থাপিত হয়েছিল। এর নেতৃত্বে ছিলেন কর্ণাটকের মুখ্যমন্ত্রী বিএস ইয়েদুরাপ্পা।

ইয়েদুরাপ্পা ৩০ নভেম্বর ২০১২-এ বিধানসভার সদস্য এবং ভারতীয় জনতা পার্টির (বিজেপি) প্রাথমিক সদস্যপদ থেকে পদত্যাগ করেছিলেন। দলটি আনুষ্ঠানিকভাবে ৯ ডিসেম্বর ২০১২-এ হাভারিতে একটি সম্মেলনের মাধ্যমে চালু করা হয়েছিল, যেখানে হাজার হাজার লোক অংশগ্রহণ করেছিল।

ইয়েদুরাপ্পার সাথে দলে যোগ দিয়েছেন বহু প্রাক্তন এবং বর্তমান বিধায়ক, মন্ত্রী এবং বিজেপির সিনিয়র কর্মকর্তারা।

২০১৩ সালের কর্ণাটক বিধানসভা নির্বাচনে, ইয়েদুরাপ্পার নেতৃত্বে দলটি ২০৩টি আসনের মধ্যে ৬টিতে জয়লাভ করেছিল এবং মোট ভোটের প্রায় ১০% অর্জন করেছিল। যদিও, দলটি নির্বাচনে কোন উল্লেখযোগ্য লাভ করতে পারেনি, এটি বিদায়ী বিধানসভায় ১১০ টি আসনের তুলনায় বিজেপিকে মাত্র ৪০ টি আসনে সীমাবদ্ধ করেছিল।

যদিও কেজেপি বিজেপির একটি স্প্লিন্টার হিসাবে গঠিত হয়েছিল, এটি হিন্দুত্বকে তার আদর্শ হিসাবে দাবি করেনি এবং পরিবর্তে একটি ধর্মনিরপেক্ষ দৃষ্টিভঙ্গি সহ একটি কেন্দ্রবাদী সামাজিক গণতান্ত্রিক অবস্থান গ্রহণ করেছিল।

২০১৩ সালের সেপ্টেম্বরে ইয়েদুরাপ্পা ঘোষণা করেছিলেন যে দলটি নরেন্দ্র মোদির বিজয় নিশ্চিত করতে বিজেপি-নেতৃত্বাধীন জাতীয় গণতান্ত্রিক জোটকে সমর্থন করবে।

নির্বাচনী ইতিহাস
----------------

| বছর | আসন জিতেছে | ভোট শেয়ার (%) |
| --- | --- | --- |
|
| ২০১৩ | ৬ / ২২৪ | ৯.৮ |

তথ্যসূত্র
---------

1. ↑  "Karnataka: Jagadish Shettar resigns as Chief Minister"। *CNN-IBN*। ৮ মে ২০১৩। ১৮ জুন ২০১৩ তারিখে মূল থেকে আর্কাইভ করা।
2. ↑  "No merger with BJP but will back NDA under Modi: BSY – Rediff.com India News"। *Rediff.com*। ১৯ সেপ্টেম্বর ২০১৩। সংগ্রহের তারিখ ১৩ ফেব্রুয়ারি ২০১৪।

বহিঃসংযোগ
---------

* অফিসিয়াল ওয়েবসাইট  ওয়েব্যাক মেশিনে আর্কাইভকৃত ২৫ মার্চ ২০১৩ তারিখে</link>
**একটি নতুন সংবিধান অনুমোদনের জন্য গণভোট** কাতারে ২৯ এপ্রিল ২০০৩ তারিখে অনুষ্ঠিত হয়। সংবিধান ৯৮% এর বেশি পক্ষে অপ্রতিরোধ্যভাবে অনুমোদিত হয় । গণভোটের সময় দেশের জনসংখ্যা প্রায় ৭৯০,০০০ ছিল বলে অনুমান করা হয়েছিল মাত্র ৮৫,০০০ নিবন্ধিত ভোটার (কারণ জনসংখ্যার বেশিরভাগই বিদেশী কর্মী )। ভোটার উপস্থিতি ছিল ৮৪.৩%। গণভোটের অনুমোদনের সাথে, এটি একটি আইন প্রণয়ন সংস্থাও তৈরি করে যার দুই-তৃতীয়াংশ সর্বজনীন ভোটাধিকার দ্বারা নির্বাচিত হবে এবং এক তৃতীয়াংশ আমির দ্বারা নিযুক্ত হবে। নতুন সংবিধান অনুযায়ী, আইনসভার তিনটি ক্ষমতা থাকবে: জাতীয় বাজেট অনুমোদন করা (কিন্তু প্রস্তুত নয়); অনাস্থা ভোটের মাধ্যমে মন্ত্রীদের কর্মক্ষমতা পর্যবেক্ষণ করা; এবং প্রস্তাবিত আইনের খসড়া, আলোচনা এবং ভোট দিতে, যা শুধুমাত্র দুই-তৃতীয়াংশ সংখ্যাগরিষ্ঠের ভোট এবং আমিরের অনুমোদনের মাধ্যমে আইনে পরিণত হয়।

ফলাফল
-----

| পছন্দ | ভোট | % |
| --- | --- | --- |
| হ্যা | ৬৯,৯৮৭ | ৯৮.৩৯ |
| না | ১,১৪৫ | ১.৬১ |
| অবৈধ ভোট | ২৭৪ | – |
| **সর্বমোট** | **৭১,৬৬৫** | **১০০** |
| সূত্র: IFES Election Guide  ওয়েব্যাক মেশিনে আর্কাইভকৃত ১৩ মে ২০২০ তারিখে |

আরো দেখুন
---------

* কাতারের সংবিধান

তথ্যসূত্র
---------

1. ↑  "IFES Election Guide"। ১৩ মে ২০২০ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০২২।
**কপিলা ইন্ডাকা বীরাক্কোডি বিজেগুণবর্ধনে** (সিংহলি: කපිල විජේගුණවර්ධන; জন্ম: ২৩ নভেম্বর, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **কপিলা বিজেগুণবর্ধনে**।

প্রথম-শ্রেণীর ক্রিকেট
---------------------

১৯৮৬-৮৭ মৌসুম থেকে ১৯৯২-৯৩ মৌসুম পর্যন্ত কপিলা বিজেগুণবর্ধনের প্রথম-শ্রেণীর খেলোয়াড়ী জীবন চলমান ছিল। ধীর স্থির লয়ে মিডিয়াম পেস বোলিং করতেন। যখন জাতীয় দলে খেলার সুযোগ পেয়েছেন, তখনি তিনি যথাসাধ্য নিজেকে মেলে ধরার চেষ্টা করেছেন। আন্তর্জাতিক পর্যায়ের খেলা পেস বোলিং করে সফলতা পাননি। নিখুঁত নিশানা ও বলকে নিয়ন্ত্রণে রাখতে না পারার কারণে ব্যাটসম্যানদের কাছে তার বোলিং বেশ মার খান। এক পর্যায়ে দল নির্বাচকমণ্ডলী কেবলমাত্র একদিনের আন্তর্জাতিকে উপযোগী হিসেবে দলে রাখেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট ও ছাব্বিশটি একদিনের আন্তর্জাতিকে অংশগ্রহণ করেছেন কপিলা বিজেগুণবর্ধনে। ২২ আগস্ট, ১৯৯১ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরফলে, শ্রীলঙ্কার ৫০তম টেস্ট ক্যাপধারীর সম্মাননা পান। এরপর, ২ জানুয়ারি, ১৯৯২ তারিখে ফয়সালাবাদে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। ১৯৯২ সালের ক্রিকেট বিশ্বকাপে অংশ নেন।

ওডিআই অভিষেকে পাকিস্তানের বিপক্ষে ৮ ওভারে ২/২৯ বোলিং পরিসংখ্যান গড়ে দলকে জয় এনে দেন। ১৯৯১ সালে দলের সাথে ইংল্যান্ড গমন করেন। সিরিজের একমাত্র টেস্টে তিনি উইকেট শূন্য অবস্থায় মাঠ ছাড়েন। নিজস্ব দ্বিতীয় ও সর্বশেষ টেস্টে পাকিস্তানের বিপক্ষে সুন্দর খেলেন। খেলায় ৯৮ রান খরচায় ৭ উইকেট পান। দ্বিতীয় ইনিংসে ৪/৫১ নিয়ে শ্রীলঙ্কা দলকে স্মরণীয় জয় এনে দেন।

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ১০ অক্টোবর ২০১৯।
3. ↑  "Sri Lanka – Test Bowling Averages"। ESPNCricinfo। সংগ্রহের তারিখ ১০ অক্টোবর ২০১৯।

আরও দেখুন
---------

* শ্রীধরন জগন্নাথন
* চম্পকা রামানায়েকে
* সিংহলীজ স্পোর্টস ক্লাব
* ১৯৯২ ক্রিকেট বিশ্বকাপ দলসমূহ
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে কপিলা বিজেগুণবর্ধনে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কপিলা বিজেগুণবর্ধনে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কর্তাভজা** হচ্ছে আঠারো শতকে বৈষ্ণববাদ ও সুফিবাদ থেকে উদ্ভূত একটি ক্ষুদ্র ধর্মীয় সম্প্রদায়। এ মতবাদের মূল গুরু হচ্ছেন আউলচাঁদ।

ইতিহাস
------

আউলচাঁদের জন্ম ইংরেজির ১৬৮৬ খ্রিস্টাব্দে। আউলচাঁদের ২২ জন শিষ্যের মধ্যে প্রধান ৮ জন শিষ্য রামশরণ পালের নেতৃত্বে পশ্চিমবঙ্গের নদীয়া জেলার ঘোষপাড়ায় প্রতিষ্ঠা করেন কর্তাভজা ধর্মের অন্যতম পীঠস্থান, যা পরবর্তী সময়ে সতী মায়ের মন্দির নামে সবার কাছে পরিচিত। রামশরণ পালের স্ত্রীর নাম সরস্বতী, যার নামেই এই মন্দির- "সতী মায়ের মন্দির"(সরস্বতী-র প্রথম অক্ষর ‘স‘ আর শেষ অক্ষর ‘তী‘)। যিনি রামশরণ পালের মৃত্যুর পর কর্তাভজা সম্প্রদায়কে দিশা দেন।

অভ্যাস এবং বিশ্বাস
------------------

কর্তাভজা সম্প্রদায় মূর্তিপূজা এবং সকল প্রকার আনুষ্ঠানিক যাগযজ্ঞের বিরোধী। দেহেরকামই তাদের কাছে মুখ্য। এ প্রসঙ্গে কর্তাভজা প্রচারক দুলাল চাঁদ রচিত ভাবের গীতে বলা হয়েছে—–
"আছে মানুষে মানুষে যার ভেদাভেদ জ্ঞান,
সে রাজ্য গমনে তার মিলবে না সন্ধান"
উক্ত ভাবের গীত থেকে বোঝা যায় কর্তাভজা সম্প্রদায়ের সাধন ভজনে মানবসেবার প্রসঙ্গটি বিশেষ তাৎপর্যপূর্ণ। এ প্রসঙ্গে ভাবের গীতে আরও বলা হয়েছে—–
" মানুষ ভজ, মানুষ চিন, মানুষ কর সার,
সকলি মানুষের খেলা মানুষ বই নাই আর"

কর্তাভজা সম্প্রদায়ের উল্লেখযোগ্য দিক হলো এখানে হিন্দু গুরুর মুসলমান শিষ্য যেমন আছেন তেমনি আছেন মুসলমান গুরুর হিন্দু শিষ্য। গুরুকে এরা মহাশয় এবং শিষ্যকে বরাতি বলে। এ সম্প্রদায়ে নারী পুরুষ নেতৃত্ব নিয়ে কোন প্রশ্ন তোলা হয়না। একারণে গুরুদেবের ভূমিকায় নারী পুরুষ উভয়কেই দেখা যায়। একইভাবে এরা বাউল সম্প্রদায়ের মত জাতিভেদ প্রথা মানেনা। দুলাল চাঁদের ভাবের গীতে তাই আরও বলা হচ্ছে—-
"ভেদ নাই মানুষে মানুষে,
খেদ কেন ভাই এদেশে"

সম্প্রদায়িক সম্প্রীতির এক উজ্জ্বল দর্শনের সন্ধান পাওয়া যায় কর্তাভজা সম্প্রদায়ে। এ বিষয়ে কবি নবীন চন্দ্র সেনের বক্তব্য অত্যন্ত প্রনিধানযোগ্য। তাঁর মতে, কর্তাভজা সম্প্রদায়ে কোন জাতিভেদ নাই। সকলেই এক রন্ধনশালার পাক গ্রহণ করে। স্পর্শ দোষ এদের কাছে মুখ্য নয়। মানুষ হয়ে বর্বতার ভূমিকায় থাকা যাবেনা এটিই এদের কাছে মুখ্য বিবেচ্য বিষয়।

কর্তাভজাদের একটি উল্লেখযোগ্য দিক হলো গুরুদেবের পুত্র অযোগ্য হলে তারা তাকে গুরু নির্বাচন করতে চায়না তাদের আইন পুস্তক ভাবের গীতে এ প্রসঙ্গে অভিমত ব্যক্ত করে বলা হয়েছে কর্তাভজা সম্প্রদায়ের সাধন ভজন সম্পর্কে পর্যাপ্ত জ্ঞান রাখেন এমন ব্যক্তিই গুরুদেব হবার অধিকারী। এ জায়গায় কর্তাভজা সম্প্রদায় বর্ণবাদ এবং ব্রাহ্মণ্যবাদের কবল থেকে বেরিয়ে আসতে সমর্থ হয়েছে।

তথ্যসূত্র
---------

1. ↑
**কাতিবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি পুরনিগম৷ পূর্বে এটি তিরুভেলুর জেলার দক্ষিণতর শহর হলেও ২০১১ খ্রিস্টাব্দের সেপ্টেম্বর মাসে এটি আনুষ্ঠানিকভাবে চেন্নাই জেলার অন্তর্ভুক্ত হয়৷ এখানে রয়েছে দক্ষিণ রেলের চেন্নাই শহরতলি রেলওয়ের অন্তর্গত কাতিবক্কম রেলওয়ে স্টেশন৷ নিকটবর্তী অঞ্চালগুলি হলো অতিপট্টু, এণ্ণুর, এছাড়া রয়েছে নেট্টুকুপ্পম, তালনকুপ্পম, সত্যবাণীমুত্তু, এর্নাবুরকুপ্পম, কাশীকোয়িলকুপ্পম, চিন্নাকুপ্পম, ভারতীয়ারনগর প্রভৃতি সমুদ্র সৈকত৷ নিকটবর্তী মেট্রো স্টেশন হলো চেন্নাই মেট্রো নীল লাইনের উইমকোনগর মেট্রো স্টেশন৷

জনতত্ত্ব
--------



| ধর্মীয় গণনা |
| --- |
| ধর্ম |  | শতাংশ(%) |
| হিন্দু |    | ৮২.০৪% |
| মুসলিম |    | ৮.৮৬% |
| খ্রিস্টান |    | ৮.৫৩% |
| শিখ |    | ০.০৬% |
| বৌদ্ধ |    | ০.০১% |
| জৈন |    | ০.০২% |
| অন্যান্য |    | ০.৪৬% |
| অবিবৃৃত |    | ০.০২% |

২০১১ খ্রিস্টাব্দে ভারতের জনগণনা অনুসারে কাতিবক্কমের জনসংখ্যা ছিলো ৩৬,৬১৭ জন, যেখানে প্রতি হাজার পুরুষে নারী সংখ্যা ৯৮৩ জন, যা রাষ্ট্রের জাতীয় গড় ৯২৯-এর তুলনায় অধিক৷ মোট জনসংখ্যার ১১.৭৫ শতাংশ তথা ৪,৩০১ ছয় বছর অনূর্ধ্ব শিশু, যার মধ্যে ২,১৯৪ জন শিশুপুত্র ও ২,১০৭ জন শিশুকন্যা৷ তফসিলি জাতি ও তফসিলি উপজাতির শতকরা হার যথাক্রমে ১৫.৬২ শতাংশ ও ০.৩৭ শতাংশ৷ গড় সাক্ষরতার হার ৭৪.৫ শতাংশ, যেখানে সাক্ষরতার জাতীয় গড় ৭২.৯৯ শতাংশ৷ শহরে মোট পরিবার সংখ্যা ৯,৩৫৪ টি৷ মোট শ্রমজীবীর সংখ্যা ১৩,২৭৩ জন, যার মধ্যে কৃষক ১৭ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ২০১ জন, অন্যান্য শ্রমজীবী ১০,৬১৩ জন। মোট প্রান্তিক শ্রমজীবী সংখ্যা ২,৩৯৩ জন, যার মধ্যে প্রান্তিক কৃষক ৪ জন, প্রান্তিক কৃষিজীবী ২০ জন, প্রান্তিক গৃহস্থলী সংক্রান্ত শ্রমজীবী ৮০ জন, অন্যান্য প্রান্তিক শ্রমজীবী ২,২৮৯ জন।

তথ্যসূত্র
---------

1. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
2. 1 2  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
3. ↑  "Census Info 2011 Final population totals - Kattivakkam"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
**কানইয়ে ওমারি ওয়েস্ট** (/ˈkɑːnjeɪ/; জন্ম জুন ৮, ১৯৭৭) একজন হিপ হপ গায়ক, গীতিকার, সংগীত প্রযোজক, ফ্যাশন ডিজাইনার, এবং আন্ট্রেপ্রিনোর। তিনি একবিংশ শতাব্দীর অন্যতম আলোচিত সংগীতশিল্পী, যিনি তার কাজ এবং স্পষ্টবাদী ব্যক্তিত্বের জন্য প্রশংসা এবং সমালোচনা উভয়ই লাভ করেছেন।

শিকাগোতে বড় হওয়া ওয়েস্ট রক-আ-ফেলা রেকর্ডের সংগীত প্রযোজক হওয়ার আগে কিছুদিনের জন্য আর্ট স্কুলে ভর্তি হন। তিনি সংগীত প্রযোজক হিসেবে জে জি এবং অ্যালিশিয়া কিস-এর মত শিল্পীদের জন্য সফল গান প্রযোজনা করেন। নিজেকে র‍্যাপার হিসেবে প্রতিষ্ঠা করার জন্য তিনি তার প্রথম অ্যালবাম দ্য কলেজ ড্রপআউট ২০০৪ সালে মুক্তি দেন। মুক্তির পর অ্যালবামটি ব্যাপক প্রশংসা এবং বাণিজ্যিক সাফল্য লাভ করে। তিনি পরবর্তি অ্যালবামগুলোতে বিভিন্ন ধরনের সংগীত হিয়ে পরীক্ষা-নিরীক্ষা করেন যার ফলাফল হিসেবে লেট রেজিস্ট্রেশন (২০০৫), গ্র্যাজুয়েশন (২০০৭) এবং ৮০৮স অ্যান্ড হার্টব্রেক (২০০৮) মুক্তি পায়। ২০১০ সালে তিনি তার পঞ্চম অ্যালবাম মাই বিউটিফুল ডার্ক টুইস্টেড ফ্যান্টাসি মুক্তি পায় যা সমালোচকদের প্রশংসা লাভ করে। পরবর্তি বছর তিনি জে জির সাথে মিলে একটি যৌথ অ্যালবাম ওয়াচ দ্য থ্রোন (২০১১) প্রকাশ করেন। ওয়েস্ট ২০১৩ সালে তার ষষ্ঠ অ্যালবাম ইজাস এবং ২০১৬ সালে সপ্তম অ্যালবাম দ্য লাইফ অফ পাবলো মুক্তি দেন।

২০১৪তে টেলিভিশন ব্যক্তিত্ব কিম কার্দাশিয়ানের সাথে তার বিয়ে গণমাধ্যমের নজরবিন্দুতে পরিণত হয়েছিল।

তথ্যসূত্র
---------

1. ↑  Westhoff, Ben (জুন ২৫, ২০১৫)। "The enigma of Kanye West – and how the world's biggest pop star ended up being its most reviled, too"। *The Guardian*। London। সংগ্রহের তারিখ ফেব্রুয়ারি ১৩, ২০১৬।
2. ↑  Rucker, CJ. "How We Heard Kanye West’s ‘The Life Of Pablo’….So Far"  ওয়েব্যাক মেশিনে আর্কাইভকৃত ২১ ফেব্রুয়ারি ২০১৬ তারিখে. Hypetrak. HB Network. Retrieved 22 February 2016.
3. ↑  Corriston, Michelle (মে ২৪, ২০১৪)। "It's Official: Kim Kardashian and Kanye West Are Married"। *People*। সংগ্রহের তারিখ মে ২৪, ২০১৪।

বহিঃসংযোগ
---------


উইকিমিডিয়া কমন্সে **কানইয়ে ওয়েস্ট** সংক্রান্ত মিডিয়া রয়েছে।

উইকিউক্তিতে ***কানইয়ে ওয়েস্ট*** সম্পর্কিত উক্তির সংকলন রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* অলমিউজিকে Kanye West
* ইন্টারনেট মুভি ডেটাবেজে Kanye West (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১

 |
**কবিতা** বিংশ শতাব্দীর প্রথমভাবে প্রকাশিত একটি কবিতা বিষয়ক সাহিত্যপত্রিকা। এর অধিকর্তা ছিলেন প্রখ্যাত আধুনিক কবি বুদ্ধদেব বসু। এটি ছিল একটি ত্রৈমাসিক পত্র।

ইতিহাস
------

কলকাতায় বসবাসকালে বুদ্ধদেব বসু কবি সতীর্থ কবি প্রেমেন্দ্র মিত্রের সহযোগিতায় ১৯৩৫ খ্রিষ্টাব্দে ত্রৈমাসিক কবিতা (আশ্বিন ১৩৪৪) পত্রিকা সম্পাদনা করে প্রকাশ করেন। পঁচিশ বছরেরও অধিককাল তিনি পত্রিকাটির ১০৪টি সংখ্যা সম্পাদনা করে আধুনিক কাব্যআন্দোলনে নেতৃত্ব দেন। তৃতীয় বর্ষ ১ম সংখ্যা (আশ্বিন ১৩৪৪) থেকে বুদ্ধদেব ও সমর সেন এবং ষষ্ঠ বর্ষ তৃতীয় সংখ্যা (চৈত্র ১৩৪৭) থেকে বুদ্ধদেব বসু একাই এর সম্পাদক ছিলেন।

তাৎপর্য
-------

কবিতা, আমেরিকার কবিতা বিশেষ সংখ্যা, ১৯৫০
*কবিতা ভবন* -এর লোগো
১৯৩০-এর দশকে কবি বুদ্ধদেব বসুরই অনুপ্রেরণায়, সদিচ্ছায় ও অনুশাসনে আধুনিক বাংলা কবিতা তার যথার্থ আধুনিক রূপ লাভ করে। এটি কবি বুদ্ধদেব বসুর জীবনের একটি উল্লেখযোগ্য কীর্তি। বাংলা ভাষা ও সাহিত্যের ক্রমবিকাশে *কবিতা* পত্রিকার ভূমিকা দূরসঞ্চারী। আধুনিক বাংলা কবিতার সমৃদ্ধি, প্রসার ও তা জনপ্রিয় করে তোলার ক্ষেত্রে এ সাহিত্যপত্রিকার অবদান তুলনারহিত। এ পত্রিকা যুক্তিনির্ভর উঁচু মানের সমালোচনার মাধ্যমে আধুনিক বাংলা কবিতাকে যথাযথ দিকনির্দেশনা দিয়ে অমর হয়ে আছে।

তথ্যসূত্র
---------
**কবিতা সিংহ** (১৬ অক্টোবর ১৯৩১ - ১৫ অক্টোবর ১৯৯৮) একজন বাঙালি কবি, গল্পকার ও ঔপন্যাসিক। জীবিকাসূত্রে তিনি ছিলেন একজন প্রথিতযশা সাংবাদিক। বিংশ শতাব্দীর শেষার্ধে সক্রিয় এই কবি-সাংবাদিক ছিলেন আধুনিক কর্মজীবী সৃজনশীল নারীর মডেল। তিনি কখনও কখনও ছদ্মনাম সুলতানা চৌধুরী ব্যবহার করেছেন। তিনি একজন নারীবাদী লেখিকা।

জীবনবৃত্তান্ত
-------------

তার জন্ম ১৬ অক্টোবর, ১৯৩১ খ্রিষ্টাব্দে কলকাতার ভবানীপুরে। পিতা শৈলেন্দ্রনাথ সিংহ। মা অন্নপূর্ণা সিংহের অনুপ্রেরণাতে কৈশোরেই তার কবিতা লেখা আর ছবি আঁকতে শেখা। মাত্র কুড়ি বছর বয়সে বাড়ির অমতে সহপাঠী গল্পকার-নাট্যকার-কবি বিমল রায়চৌধুরীকে বিবাহ করেন কবিতা।

কর্মজীবন
--------

বাড়ির অমতে বিবাহ করায় দুজনকে পরিবার হতে বিচ্ছিন্ন হয়ে কঠিন সংগ্রাম করে ঠিকে থাকতে হয়েছে। অমৃতবাজার পত্রিকায় কলমচি হিসাবে কর্মজীবন শুরু করেন। *অ্যাজ আই সি* এই শিরোনামে লিখতেন। প্রচুর টিউশনি করেছেন। কিছুকাল শিক্ষকতা করেছেন।
তিনি আকাশবাণীর ‘শ্রবণী’ অনুষ্ঠানের প্রোডিউসার হিসেবে কাজ করেছেন।

কাব্যকৃতি
---------

কবিতা সিংহ পাঁচেক দশকে স্বামী ও অন্যান্যদের প্রেরণায় কবিতা আন্দোলনে জড়িয়ে পড়েন। 
১৯৪৬-এ তার প্রথম কবিতা প্রকাশিত হয়। তার সম্পর্কে বলা হয়েছে, তার চিন্তা-চেতনা, জীবন দর্শন এবং ভাবনাভঙ্গী সমসময়ের থেকে অনেকখানি এগিয়ে ছিল। তার স্বরে ও বক্তব্যে প্রতিধ্বনিত হতো সুগভীর আত্মপ্রত্যয়। সমাজের একপার্শ্বিকতাকে ভেঙে তিনি নতুন ভবিষ্যতের স্বপ্ন ব্যক্ত করেছেন। তার কবিতার পঙ্ক্তিতে পঙ্ক্তিতে আত্ম-অন্বেষণের প্রশ্ন উত্থাপিত হয়েছে।বন্ধুরা তাকে "ভার্জিনিয়া উলফ" বলে ডাকতেন।

প্রকাশনা
--------

কবিতা সিংহের কবিতা, গল্প উপন্যাস নিয়ে বইয়ের সংখ্যা চল্লিশের বেশি।কাব্যগ্রন্থের সংখ্যা তিনটি। তার প্রথম উপন্যাস "পাপপুণ্য পেরিয়ে" প্রকাশিত হয় ১৯৬৪ খ্রিষ্টাব্দে। এটি একটি মনস্তাত্ত্বিক যাতে আধুনিক দাম্পত্য জীবনের জটিলতা নিয়ে অভূতপূর্ব দৃষ্টিপাত রয়েছে।

রচিত উল্লেখযোগ্য গ্রন্থসমূহ-
* *চারজন রাগী যুবতী* (১৯৫৬)
* *সোনারূপার কাঠি* (১৯৫৬)
* *একটি খারাপ মেয়ের গল্প* (১৯৫৮)
* *নায়িকা প্রতিনায়িকা* (১৯৬০)
* *পাপপুণ্য পেরিয়ে* (১৯৬৪)
* *সহজ সুন্দরী* (১৯৬৫)
* *সপ্তাদশ অশ্বারোহী* (১৯৭৪)
* *কবিতা পরমেশ্বরী* (১৯৭৬)
* *পৌরুষ* (১৯৮৪)
* *মোমের তাজমহল*

তথ্যসূত্র
---------

1. 1 2 3 4 5   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি, ২০১৯ পৃষ্ঠা ৭৭, আইএসবিএন ৯৭৮-৮১-৭৯৫৫-২৯২-৬
2. ↑  "নারী-সাংবাদিকতায় পথিকৃৎ কবিতা সিংহ : পূরবী বসু"। ২৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৬।
3. ↑  কবিতা সিংহ
4. 1 2  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ৪৩। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
5. ↑  ফিরে দেখা কবিতা সিংহ : প্রমিতা ভৌমিক

বহিঃসংযোগ
---------

* কবিতা সিংহের শ্রেষ্ঠ কবিতা
**কঙ্কাবতী** ত্রৈলোক্যনাথ মুখোপাধ্যায় কর্তৃক বাংলা ভাষায় রচিত একটি হাস্যরসাত্মক উপন্যাস। এটি ১৮৯২ খ্রিস্টাব্দে প্রকাশিত হয়।

'কঙ্কাবতী’ পড়ে, রবীন্দ্রনাথ ঠাকুর এর প্রশংসা করে বলেছেন, "এই উপন্যাসটি মোটের উপর যে আমাদের বিশেষ ভাল লাগিয়াছে, তাহাতে কোনো সন্দেহ নাই। লেখক অতি সহজে সরল ভাষায় আমাদের কৌতুক এবং করুণা উদ্রেক করিয়াছেন এবং বিনা আড়ম্বরে আপনার কল্পনাশক্তির পরিচয় দিয়াছেন। গল্পটি দুই ভাগে বিভক্ত। প্রথম ভাগে প্রকৃত ঘটনা এবং দ্বিতীয় ভাগে অসম্ভব অমূলক অদ্ভুত রসের কথা। এইরূপ অদ্ভুত রূপকথা ভাল করিয়া লেখা বিশেষ ক্ষমতার কাজ। অসম্ভবের রাজ্যে যেখানে কোনো বাঁধা নিয়ম কোনো চিহ্নিত রাজপথ নাই, সেখানে স্বেচ্ছাবিহারিণী কল্পনাকে একটি নিগূঢ় নিয়মপথে পরিচালনা করিতে গুণপনা চাই। কারণ রচনার বিষয় বাহ্যতঃ যতই অসঙ্গত ও অদ্ভুত হউক না কেন, রসের অবতারণা করিতে হইলে তাহাকে সাহিত্যের নিয়মবন্ধনে বাঁধিতে হইবে। রূপকথার ঠিক স্বরূপটি, তাহার বাল্য-সারল্য, তাহার অসন্দিগ্ধ বিশ্বস্ত ভাবটুকু লেখক যে রক্ষা করিতে পারিয়াছেন, ইহা তাঁহার পক্ষে অল্প প্রশংসার বিষয় নহে।"

তথ্যসূত্র
---------

1. 1 2  "বিস্মৃত কঙ্কাবতী"। *Bangla Tribune*। ২০২১-০৪-২৭ তারিখে মূল থেকে আর্কাইভ করা। সংগ্রহের তারিখ ২০২১-০৪-২৭।
2. ↑  anwar (২০১৯-০২-২১)। "Kankabatiy (কঙ্কাবতী ) by Troilokyanath Mukhopadhya-ত্রৈলোক্যনাথ মুখোপাধ্যায় (PDF bangla Boi)"। *Pdf Bangla Boi Download* (ইংরেজি ভাষায়)। সংগ্রহের তারিখ ২০২১-০৪-২৭।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***কঙ্কাবতী***
**কবিয়ার ডুডুক** হল একটি ঐতিহ্যবাহী বালিনিজ নৃত্য। একজন বালিনিজ ব্যক্তি কেতুত মার্যা এই নৃত্যশৈলীর স্রষ্টা। ১৯২৫ সালে সর্বজনীনভাবে প্রথম এই নৃত্য পরিবেশিত হয়েছিল।

ইতিহাস
------

 আই মারিও, কবিয়ার ডুডুক পরিবেশন করছেন (সি. ১৯২৫ – ১৯৪০)
কবিয়ার ডুডুক নৃত্যটি প্রথম ১৯২৫ সালে পরিবেশিত হয়েছিল এবং কেতুত মার্যা (তিনি পশ্চিমে আই মারিও নামেই বেশি পরিচিত) নামক বালির তাবানানের এক ব্যক্তি এই নৃত্যের স্রষ্টা। কবিয়ার ডুডুক নৃত্য সৃষ্টির সময় আই মারিও বালিতে গেমলানের সাম্প্রতিক উদ্ভাবন দ্বারা প্রভাবিত হয়েছিলেন, যা সঙ্গীতে দ্রুত লয়গতির সংযোজন করেছিল। গেমলান গং কেবিয়ার নামে পরিচিত এই নতুন উন্নত সংগীত শৈলী প্রথম দিকে লেগং নৃত্যে (বিশেষত, কেবিয়ার লেগং) ব্যবহার হত যেখান থেকে আই মারিও তার অনুপ্রেরণা পেয়েছিলেন। আই মারিও পরবর্তীতে নৃত্যটি শৈলীকে আরও উন্নত ও বিকশিত করেন এবং গংগুলির সাথে দীর্ঘ যন্ত্র যোগ করে নতুন বাদ্যযন্ত্রের প্রচলন করেন যা ট্রম্পং নামে পরিচিত। এই বিশেষ শিল্প শৈলীটি তাই কবিয়ার ট্রম্পং নামে পরিচিত। কবিয়ার ডুডুক আই মারিওর সবচেয়ে বিখ্যাত সৃষ্টি।

কবিয়ার দুদুক ১৯৩১ সালের প্রথম দিকে আন্তর্জাতিকভাবে পরিবেশিত হয়েছিল। আই মারিওর একজন প্রাথমিক শিষ্য প্যারিস ঔপনিবেশিক প্রদর্শনীতে এই নৃত্য সম্পাদন করেছিলেন। আই মারিও প্রদর্শিত কবিয়ার ডুডুকের রেকর্ডিং ডকুমেন্টারি *লার্নিং টু ড্যান্স ইন বালি নামক তথ্যচিত্রে* অন্তর্ভুক্ত ছিল। ১৯৩০ সালে গ্রেগরি বেটসন এবং মার্গারেট মিড এই তথ্যচিত্র বানান। কিন্তু ১৯৯১ সালে প্রথম এটি প্রকাশিত হয়েছিল। 

বালিনিজ ভাষায় "কবিয়ার" এর অর্থ "চমক"। সঙ্গীতের লয়ের আকস্মিক পরিবর্তনগুলি বর্ণনা করার জন্য এই নৃত্যশৈলীর এইরূপ নামকরন হয়েছে। ডুডুক আসলে একটি মালয়-ইন্দোনেশিয়ান শব্দ। বালিনিজ ভাষায় এটির সমার্থক শব্দ হল নেগাক। কিন্তু নাচে কখনোই শব্দটি ব্যবহার হয় না। এটিকে বেবাঞ্চিহান নৃত্য (যাতে পুরুষ ও স্ত্রী উভয়েই অংশ নিতে পারে) হিসেবে শ্রেণীবদ্ধ করা হয়।

প্রদর্শনী
---------

 একজন নর্তক কবিয়ার ডুডুক পরিবেশনে ব্যাস্ত (সনাত ধর্ম বিশ্ববিদ্যালয়, ২০১৪)
সাধারণত, কবিয়ার ডুডুক নৃত্য একজন পুরুষ নর্তক দ্বারা সঞ্চালিত হয়, যদিও তার মুখসজ্জা তার লিংগ নির্ধারন প্রায় অসম্ভব করে তোলে। তার পরনে থাকে একটি ৫-মিটার (১৬ ফু) কাপড়ের লম্বা টুকরো, যা সোনালী রং -এ আঁকা বিভিন্ন নকশা দিয়ে সজ্জিত থাকে, যা প্রাডা নামে পরিচিত।  তার অলংকার ও মস্তক (উডেং নামে পরিচিত) সোনালি এবং ঝলমলে হয়। ডান হাতে, নৃত্যশিল্পী একটি পাখা ধরে রাখেন।

নৃত্য পরিবেশনার সময় নর্তক বেশিরভাগ সময়েই বসে থাকে বা আধ-বসা অবস্থায় থাকে। মাঝে মাঝে সে হাঁটু মুড়ে বসে থাকে। মাঝে মাঝে, পাখা হাতে, নর্তক বসা অবস্থাতেই বৃত্তাকারে ঘোরে। নৃত্যের সাথে সাথে তার চোখের অভিনয়ের মাধ্যমে সে রাগ লজ্জা ইত্যাদি বিবিধ নৃত্যরস ও আবেগের বহিপ্রকাশ ঘটায়। এই নৃত্যটি সম্পূর্ণরূপে ব্যাখ্যামূলক এবং গল্প বোঝানোর উদ্দেশ্যে পরিবেশিত হয়না।

এই নাচের সাথে পরিবেশিত সঙ্গীত দ্রুত ও জটিল ছন্দযুক্ত এবং আকর্ষণীয় শব্দের সাথে বাজানো হয়। ড্রাম বাদক প্রতি সেকেন্ডে চারটি লয়ের গতি বাজান এবং তখন গেমলান দলের অন্যান্য সদস্যদের নর্তককে সংকেত দিয়ে সেকথা জানায়। নর্তককে সঙ্গীতের তাল বজায় রেখে নৃত্য পরিবেশন করতে হয়। একটি পরিবেশনার শেষের দিকে, ড্রামার এবং নর্তক এক ধরণের দ্বৈত গানে নিযুক্ত হয়। তখন মনে হয় সঙ্গীতের লয় নিয়ন্ত্রণের জন্য তাদের মধ্যে এক কুশলতার লড়াই চলছে।

তথ্যসূত্র
---------

1. ↑  Suartaya 2011।
2. 1 2 3 4 5 6 7 8  Suardana 2012।
3. ↑  Kusmayati 1992।
4. ↑  Winet 1998।
5. ↑  Juniartha 2011।
6. ↑  Descutner 2004।
7. 1 2  McIntosh 2012।
8. 1 2 3 4  Tenzer 2000।
**কানপুর বলশেভিক ষড়যন্ত্র মামলাটি** ১৯২৪ সালে ব্রিটিশ ভারতে শুরু হওয়া একটি বিতর্কিত আদালতের মামলা।

১৯২২ সালে পেশোয়ারের পরে, ব্রিটিশ সরকার আরও দুটি ষড়যন্ত্র মামলা শুরু করেছিল, একটি কানপুর (১৯২৪) এবং দ্বিতীয়টি মীরাটে (১৯২৯)। মামলায় অভিযুক্তদের মধ্যে রয়েছেন গুরুত্বপূর্ণ কমিউনিস্ট সংগঠক যারা ভারতে কাজ করেছেন, যেমন এসভি ঘাটে, এসএ ডাঙ্গে, মুজাফ্ফর আহমদের মতত ব্যক্তিরা। এছাড়া অক্ষয় ঠাকুর, রফিক আহমেদ এবং শওকত উসমানীর মতো দলের অভিবাসী সদস্যরা।

১৯২৪ সালের ১৭ মার্চ এসএ ডাঙ্গে, এম.এন রায়, মুজাফফর আহমদ, নলিনী গুপ্ত, শওকত উসমানি, সিঙ্গারাভেলু চেত্তিয়ার, সৈয়দ গুলাম হুসেন এবং অন্যান্যদের বিরুদ্ধে অভিযোগ করা হয়েছিল যে তারা কমিউনিস্ট হিসাবে "ব্রিটিশ ভারতের রাজা সম্রাটকে সম্পূর্ণরূপে তার সার্বভৌমত্ব থেকে বঞ্চিত করতে চেয়েছিলেন। একটি সহিংস বিপ্লবের মাধ্যমে সাম্রাজ্যবাদী ব্রিটেন থেকে ভারতের বিচ্ছিন্ন করা"; যাকে বলা হয় কাউনপুর (বর্তমানে কানপুর বানানে) বলশেভিক ষড়যন্ত্র মামলা।

এই মামলাটি ভারতে সহিংস বিপ্লব ঘটাতে কমিন্টার্ন পরিকল্পনার প্রতি মানুষের আগ্রহকে আকৃষ্ট করে। "প্রতিদিন সংবাদপত্রের পৃষ্ঠাগুলি চাঞ্চল্যকর কমিউনিস্ট পরিকল্পনাগুলি ছড়িয়ে দেয় এবং মানুষ প্রথমবারের মতো কমিউনিজম এবং এর মতবাদ এবং ভারতে কমিউনিস্ট ইন্টারন্যাশনালের লক্ষ্য সম্পর্কে এত বড় আকারে শিখেছিল"।

সিঙ্গারাভেলু চেত্তিয়ার অসুস্থতার কারণে মুক্তি পেয়েছেন। এম.এন. রায় দেশের বাইরে থাকায় তাকে গ্রেফতার করা যায়নি। গুলাম হোসেন স্বীকার করেছেন যে তিনি কাবুলে রুশদের কাছ থেকে অর্থ পেয়েছিলেন এবং তাকে ক্ষমা করা হয়েছিল। মুজাফফর আহমেদ, শওকত উসমানি ও ডাঙ্গেকে চার বছরের কারাদণ্ড দেওয়া হয়। এই মামলাটি ভারতীয় জনসাধারণের কাছে সক্রিয়ভাবে কমিউনিজমকে পরিচিত করার জন্য দায়ী ছিল।

কানপুরের মামলা শেষ হবার পর ব্রিটেন বিজয়ী ঘোষণা করেছিল যে মামলাটি "কমিউনিস্টদের শেষ" করেছে। কিন্তু ১৯২৫ সালের ডিসেম্বরে শিল্প শহর কানপুর সিঙ্গারাভেলু চেত্তিয়ারের সভাপতিত্বে বিভিন্ন কমিউনিস্ট গ্রুপের একটি সম্মেলনের সাক্ষী হয়। ডাঙ্গে, মুজাফফর আহমেদ, নলিনী গুপ্তা, শওকত উসমানি প্রমুখ সভার সংগঠক ছিলেন। বৈঠকে বোম্বেতে (বর্তমানে মুম্বাই) সদর দপ্তর করাসহ ভারতীয় কমিউনিস্ট পার্টি গঠনের জন্য একটি প্রস্তাব গৃহীত হয়। বলশেভিকদের প্রতি বৃটিশ সরকারের চরম শত্রুতা, তাদেরকে কমিউনিস্ট পার্টি হিসেবে প্রকাশ্যে কাজ না করার সিদ্ধান্ত নিতে বাধ্য করেছিল, কিন্তু তারা শ্রমিক ও কৃষক পার্টি নামে আরও উন্মুক্ত এবং অ-ফেডারেটেড প্ল্যাটফর্ম বেছে নিয়েছিল।

আরও দেখুন
---------

* মানবেন্দ্রনাথ রায়

তথ্যসূত্র
---------

1. 1 2  Ralhan, O.P. (ed.) *Encyclopedia of Political Parties* New Delhi: Anmol Publications p.336
2. ↑  Stevenson, Graham, *Shaukat (Shavkat) Usmani*  ওয়েব্যাক মেশিনে আর্কাইভকৃত ২০০৬-০৮-১৫ তারিখে Compendium of Communist Biographies
অসমীয়া লিপির মূল ব্রাহ্মী এবং তাঁর বিকশিত রূপ গুপ্ত লিপি বলে নির্দ্ধারণ করা হয়েছে। অসমীয়া লিপিটি অসমের বিভিন্ন স্থানে উদ্ধার হওয়া শিলালেখ তথা তামার ফলকসমূহে ব্যবহৃত লিপির বিকাশপ্রাপ্ত এক রূপ। এই **কানাই বরশী বোয়া শিলালিপি** বা **কানাই বরশী বোয়া শিলার তুরুস্ক ক্ষয়ের ফলক**টি হল এখনও পর্যন্ত আবিস্কৃত সম্পূর্ণ অসমীয়া অক্ষরের প্রথম ফলক।

কানাই বরশী বোয়া শিলাকানাই বরশী বোয়া শিলা

অবস্থান এবং আবিষ্কার
--------------------

কানাই বরশী বোয়া শিলালিপি বা কানাই বরশী বোয়া তুরষ্ক ক্ষয়ের লিপিটি উত্তর গুয়াহাটিতে অবস্থিত। উত্তর গুয়াহাটির মণিকর্ণেশ্বর মন্দিরের কাছে, রংমহলের পূর্ব দক্ষিণ কোণে থাকা হাবি কটা মুক্ত করায় ফলকটি উদ্ধার হয়।

ফলকটির প্রথম সংবাদ তুলে ধরেন সোণারাম চৌধুরী। তিনি অসম উপত্যকা বিভাগের কমিশনার কর্ণেল পি.আর.টি. গর্ডনকে ফলকটির কথা জানান। গর্ডনে সবিশেষ গুরুত্ব বুঝে 'কামরূপ অনুসন্ধান সমিতি'র ১৯১৯ সালের বছরের অধিবেশনে 'এ রক ইনস্ক্রিপশন'(A Rock Inscription) নামক একটি প্রবন্ধ পাঠ করেন।

পরবর্তী কালে ফলকটির বিষয়ে নানা আলোচনা, প্রবন্ধ প্রকাশ পেয়েছে। সেইগুলির ভিতরে পদ্মনাথ ভট্টাচার্য্য ইণ্ডিয়ান হিষ্টরিকেল কোয়ার্টারলি (Indian Historical Quarterly),(ডিসেম্বর ১৯২৭) এবং কামরূপ শাসনাবলী র ভূমিকায় করা আলোচনা, কনকলাল বরুয়া 'আর্লি হিষ্ট্রী অব কামরূপ' (Early History of Kamrupa) গ্রন্থে, সোণারাম চৌধুরী 'রংমহল' শীর্ষক প্রবন্ধে (আবাহন ২-৫ সংখ্যা), সর্বেশ্বর কটকী 'অসমর শিলর ফলি' (মিলন ১.২, ১৮৪৫ শক) নামের প্রবন্ধ এবং মহেশ্বর নেওগ 'প্রাচ্য-শাসনাবলী'তে করা আলোচনা উল্লেখযোগ্য।

বিষয়বস্তু
----------

ড০ মহেশ্বর নেওগের প্রাচ্য-শাসনাবলী গ্রন্থে উল্লেখ থাকা মতে ফলকটির পাঠ হ'ল:

|  |  |  |
| --- | --- | --- |
| "| "শাক ১১২৭
শাকে তুরগ-যুগ্মেশে মধুমাস-ত্রয়োদশে ।
কামরূপং সমাগত্য তুরুষ্কাঃ ক্ষয়মাযয়ু ।। | "|

এর অর্থ হ'ল "১১২৭ শকের চৈত্র মাসের ১৩ দিনের দিনা কামরূপে এসে তুরষ্কগণ ধ্বংসপ্রাপ্ত হয়।"
১২০৬ খ্রীষ্টাব্দে তুর্কী সুলতান মহম্মদ জীবন বকতিয়া যখন কামরূপ আক্রমণ করে, তখন কামরূপ রাজ্যর রাজধানী ছিল উত্তর গুয়াহাটি। সেই সময়ে কামরূপ রাজ্যের রাজা ছিলেন পৃথু। কামরূপী সেনা এবং তুর্কী সেনার মধ্যে প্রবল যুদ্ধ হয়। এই যুদ্ধে কামরূপী সেনা তুর্কী সেনাকে পরাস্ত করে।

বিশেষত্ব
--------

কানাই বরশী বোয়া শিলার তুরষ্ক ক্ষয়ের ফলক তুরষ্ক সেনা ধ্বংস হওয়ার ঘটনার এক ঐতিহাসিক দলিলই নয়, এটি ত্রয়োদশ শতকের অসমীয়া লিপি বিকাশের কাহিনির এক প্রত্যক্ষ নমুনা। এটিই সম্পূর্ণ অসমীয়া অক্ষরে লিখিত প্রথম ফলক। ফলকটির অক্ষরগুলির বৈশিষ্ট্য হ'ল-

ক)' ক্ষ' অক্ষর আধুনিক রূপ নিয়েছে।

খ) শ,ম,ত,ক ইত্যাদি অক্ষর আধুনিক অক্ষরের সাথে প্রায় এক।

গ) 'ধ' অক্ষরের আকৃতি মাত্রাহীন 'য' র মতো।

অতিরিক্ত তথ্য
-------------

* অসমীয়া লিপি
* অসমীয়া ভাষা

সঙ্গে দেখুন
-----------

* অসম ইতিহাসের আদিযুগের তাম্র এবং শিলালিপির তালিকা

তথ্যসূত্র
---------

1. 1 2  "লিপি এবং পাঠ সমীক্ষা",পৃষ্ঠা ৪৬, অসমীয়া স্নাতকোত্তর পাঠ্যক্রম, গুয়াহাটি বিশ্ববিদ্যালয়
2. ↑  ড০ মহেশ্বর নেওগ রচিত প্রাচ্য-শাসনাবলী
3. ↑  প্রাচীন শিলালিপি - অসমর ঐতিহ্যর সাক্ষী, লেখক: কন্দর্প কলিতা, অসমীয়া প্রতিদিন, বুধবারের বিশেষ পরিপূরিকা রোদালি, তাং: ৩ অক্টোবর, ২০১২
**কানা** হল ভারতের পশ্চিমবঙ্গের পুরুলিয়া জেলার কানা গ্রামে অবস্থিত একটি পুরা প্রস্তর যুগের একটি স্থান। মাইক্রোব্লেড প্রত্নবস্তু সম্বলিত প্রত্নক্ষেত্রটি কুমারী অববাহিকার মানবাজার গঠনের অন্তর্গত। এটি একটি বিচ্ছিন্ন শিলা পাহাড় পাদদেশে কানা গ্রামের প্রায় ৫০০ মিটার উত্তর-পশ্চিমে অবস্থিত।

এটি ৪২০০০ বছর আগের পুরা প্রস্তর যুগের শারীরবৃত্তীয়ভাবে আধুনিক মানুষের সাংস্কৃতিক অবশেষের জন্য পরিচিত।

প্রত্নতত্ত্ব
------------

অযোধ্যা পাহাড়ে প্রথম পর্যায়ের খননকার্য ১৯৯৮-৯৯ খ্রিস্টাব্দে সেন্টার ফর আরকিওলজিক্যাল স্টাডিজ অ্যান্ড ট্রেনিং-এর অধীনে পরিচালিত হয়েছিল। এই খননকার্যে পুরা প্রস্তর যুগীয় কানা ও মহাদেববেরা প্রত্নক্ষেত্র দুটি আবিষ্কৃত হয়। প্রথম পর্যায়ের খননকার্য ২০১১-১২ খ্রিস্টাব্দে পরিচালিত হয়েছিল।

প্রত্নতাত্ত্বিকরা দাবি করেন যে এই প্রত্নক্ষেত্রে আদিম মানুষের বসবাস ছিল। প্রাপ্ত নমুনার অপটিক্যালি স্টিমুলেটেড লুমিনেসেন্স (ওএসএল) ডেটিং-এর ফলাফল অনুযায়ী, কানা হল পশ্চিমবঙ্গে আবিষ্কৃত প্রত্নতাত্ত্বি বসতিগুলির মধ্যে সবচেয়ে প্রাচীনতম। কানা থেকে পশ্চিমবঙ্গের সবচেয়ে প্রাচীন পুরা প্রস্তর যুগীয় নমুনা পাওয়া গিয়েছে, যা ৪২,০০০ বছরের পুরাতন।

খননকৃত কানা
-----------

পাহাড়ের পাদদেশে প্রত্নক্ষেত্রটি ২২,৫০০ বর্গমিটার জুড়ে বিস্তৃত রয়েছে। প্রত্নক্ষেত্রে ~৫-৬ মিটার লালচে-বাদামী মাটি-পলিমাটির আস্তরণ দেখা যায়। প্রত্নতাত্ত্বিক নিদর্শনসমূহ নুড়িযুক্ত পলিময় বালির একটি আস্তরণে পাওয়া যায়, যার নীচে সবুজ-ধূসর কাদামাটি পলির একটি স্তর উন্মোচিত হয়েছে। প্রত্নক্ষেত্রের একটি অংশে ২.৪৭ মিটার গভীরতা পর্যন্ত মাটি অপসারণ করা হয়েছিল, এবং ১.৩৪-১.৬৩ মিটার গভীরতা থেকে প্রত্নবস্তুগুলি পাওয়া গিয়েছে। খননকার্যে প্রাপ্ত অস্ত্রসমূহের মধ্যে রয়েছে বিভিন্ন পাথরের খণ্ড ও লোহা-ম্যাঙ্গানিজের নরম ছোরা। প্রত্নবস্তু তৈরিতে যে সকল প্রধান কাঁচামাল ব্যবহৃত হয়েছিল সেগুলি হল চার্ট ও ফেলসিক টাফ, সামান্য শতাংশ অ্যামফিবোলাইট এবং এক ধরনের কালো আগ্নেয় শিলা।

তথ্যসূত্র
---------

1. ↑  Sebanti Saarkar (২১ অক্টোবর ২০১৪)। "Bengal just got older by 22000 yrs"। *www.telegraphindia.com*। The Telegraph India। সংগ্রহের তারিখ ২ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Bishnupriya Basak; Pradeep Srivastava; Sujit Dasgupta; Anil Kumar; S. N. Rajaguru (১০ অক্টোবর ২০১৪)। "Earliest dates and implications of Microlithic industries of Late Pleistocene from Mahadebbera and Kana, Purulia district, West Bengal"। *Current Science* (ইংরেজি ভাষায়)। **১০৭**: ১১৬৭–১১৭১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Gautam Basumallik (৩০ মার্চ ২০১৫)। "৪২০০০ বছর আগে অযোধ্যা পাহাড় অঞ্চলে জনবসবাসের নিদর্শন মিলেছে" [42,000 years ago, evidence of human habitation has been found in the Ayodhya Hills region]। *www.eisamay.com*। Ei Samay। সংগ্রহের তারিখ ৩ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  বসাক ২০১৩, পৃ. ৮৩–৮৭।

গ্রন্থপঞ্জি
-----------

* বসাক, বিষ্ণুপ্রিয়া (২০১৩)। "Excavation of a microlithic site and exploration in Ayodhya hills, Purulia, West Bengal: 2011-12 and 2012-13"। *প্রত্ন সমীক্ষা*। সেন্টার ফর আরকিওলজিক্যাল স্টাডিজ অ্যান্ড ট্রেনিং, পূর্ব ভারত। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Earliest Dates of Microlithic Industries (42–25 ka) from West Bengal, Eastern India: New Light on Modern Human Occupation in the Indian Subcontinent
**কবিরাজি** হলো কলকাতার এক জনপ্রিয় ‘ফাস্ট ফুড’ খাবার। এই পদটির পুরো নাম ‘কবিরাজি কাটলেট’। কবিরাজি মূলত ভেটকি মাছের তৈরী হলেও চিকেন এবং মাটন কবিরাজি কাটলেট সমানভাবে জনপ্রিয় কলকাতার মানুষদের মাঝে। কবিরাজি কাটলেটের ভেতরের মাছ মোড়া থাকে ডিমের একটি মোড়ক দিয়ে।

ইতিহাস
------

১৭০০ থেকে ১৮০০ খ্রিস্টাব্দের মধ্যেবর্তী সময়ে ইউরোপীয় ব্যবসায়ীদের খাবারের ধরন থেকে কবিরাজি বাংলার রান্নাঘরে প্রবেশ করে। কবিরাজি কাটলেটের বেশ মিল আছে ‘টেম্পুরা ব্যাটার’ নামক ইউরোপীয় একটি পদের যেটির ওপরের অংশটি দেখতে একেবারে কবিরাজি কাটলেটের মতোই।  

কবিরাজি নাম হলেও *কবিরাজি চিকিৎসা*র সঙ্গে কোনো যোগাযোগ নেই কবিরাজি কাটলেটের। কলকাতা শহরের কবিরাজি তৈরি করেন এমন কিছু দোকানিদের অনুসারে নামটির উৎস হলো ইংরেজি ‘কভারেজ’ শব্দটি। এই কাটলেটের ওপর ডিমের বিশেষ প্রলেপ দেওয়া হয়, যে কারণে কবিরাজিকে নাকি ‘কভারেজ কাটলেট’ বলতেন ইংরেজ সাহেবরা। সেই ‘কভারেজ কাটলেট’ উচ্চারণ পাল্টিয়ে ‘কবিরাজি কাটলেট’ এ পরিণত হয়েছে।

প্রস্তুতপ্রণালী
---------------

কবিরাজি রাঁধতে আগে মাছের কাঁটা পুরোপুরি বেছে নিতে হয়। তরপর মাছের লম্বা টুকরো করে নিতে হয়। একইভাবে মাংস ব্যবহার করলেও মাংসের হাড়গুলো বের করে নিয়ে বোনলেস মাংস দিয়ে কবিরাজি রাঁধতে হয়। মাছ বা মাংসের টুকরোটিকে লেবুর রস, জল এবং নুনের মিশ্রণে ১০ মিনিট ভিজিয়ে রাখতে হয়। 
এরপর আদা, রসুন, মরিচ, পুদিনা পাতা, ধনিয়া বাটার মিশ্রণে এক ঘণ্টা মাছ বা মাংসের টুকরোটিকে মিশিয়ে রেখে প্রয়োজন অনুসারে নুন দিতে হয়। এর পরবর্তিতে একটি পাত্রে ডিম মিশিয়ে রাখতে হয়।
মাছ বা মাংসের টুকরোটি বিপুল পরিমাণ তেলে ভেজে নিয়ে তেলে ভাজতে থাকা মাছ বা মাংসের টুকরোটির ওপরে পাত্র থেকে ডিমের গোলাটি অল্প অল্প করে তেলে ছেড়ে দিতে হয় যতোক্ষণ না পুরো মাছ বা মাংসটি ডিমের গোলা দিয়ে মুড়ে যাচ্ছে।

তথ্যসূত্র
---------

1. ↑  "A sumptuous Chicken Kabiraji: It's when Armenia meets Bengal"। ২০১৫-১২-০৪। সংগ্রহের তারিখ ২০১৬-০৯-১৭।
2. ↑  "Fish Kabiraji (Bengali Fish Fillets) - NDTV Food"। *food.ndtv.com*। সংগ্রহের তারিখ ২০১৬-০৯-১৭।
3. ↑  "Gossip over Kabiraji cutlet: The North Kolkata food trail"। সংগ্রহের তারিখ ২০১৬-০৯-১৭।
4. ↑  "Make chicken kabiraji at home - Times of India"। সংগ্রহের তারিখ ২০১৬-০৯-১৭।
5. 1 2  "কবিরাজি কাটলেটের উৎস সন্ধানে"। *banglanews24.com*। ৯ ফেব্রুয়ারি ২০১৬।

বহিঃসংযোগ
---------


উইকিমিডিয়া কমন্সে **কবিরাজি** সংক্রান্ত মিডিয়া রয়েছে।
**কলকাতা ট্র্যাফিক পুলিশ** ভারতের কলকাতা শহরে (পূর্বে কলকাতা) ট্র্যাফিক প্রবাহ পরিচালনার কাজ করে। এটি কলকাতা পুলিশের অন্তর্গত ট্রাফিক পুলিশ ইউনিট।

মহিলা বিক্ষোভকারীদের মুখোমুখি কলকাতা পুলিশ
কলকাতা ট্রাফিক পুলিশ
কলকাতা ট্রাফিক পুলিশের সাইনবোর্ড
২ জন ডেপুটি কমিশনার, ৮ জন সহকারী কমিশনার, ইন্সপেক্টর, সার্জেন্ট, সহকারী সাব-ইন্সপেক্টর, কনস্টেবল ইত্যাদি এই বিভাগে কাজ করে যাতে মোটরচালকরা ন্যূনতম সময়ে নিরাপদে তাদের গন্তব্যে পৌঁছাতে সাহায্য করে, একটি শহরে মোটামুটি ১০% রাস্তা রয়েছে।

সেটআপ
-----

মোট শহরটি ২৫টি ট্রাফিক গার্ডে বিভক্ত। এই ট্রাফিক গার্ডরা শহরের ট্রাফিকের বিষয়ে পুলিশিং বাস্তবায়ন করে। তারা হল:

* হেডকোয়ার্টার ট্রাফিক গার্ড
* হাওড়া ব্রিজ ট্রাফিক গার্ড
* শ্যামবাজার ট্রাফিক গার্ড
* জোড়াবাগান ট্রাফিক গার্ড
* শিয়ালদহ ট্রাফিক গার্ড
* দক্ষিণ ট্রাফিক গার্ড
* পূর্ব ট্রাফিক গার্ড
* দক্ষিণ পূর্ব ট্রাফিক গার্ড
* ভবানীপুর ট্রাফিক গার্ড
* দক্ষিণ পশ্চিম ট্রাফিক গার্ড
* বিদ্যাসাগর সেতু ট্রাফিক গার্ড
* উল্টাডাঙ্গা ট্রাফিক গার্ড
* বেলেঘাটা ট্রাফিক গার্ড মো
* টালিগঞ্জ ট্রাফিক গার্ড
* পার্ক সার্কাস ট্রাফিক গার্ড
* মেটিয়াব্রুজ ট্রাফিক গার্ড
* জেমস লং সরণি ট্রাফিক গার্ড
* ডিএইচ রোড ট্রাফিক গার্ড
* রিজেন্ট পার্ক ট্রাফিক গার্ড
* যাদবপুর ট্রাফিক গার্ড
* গড়িয়া ট্রাফিক গার্ড
* কসবা ট্রাফিক গার্ড
* পূর্ব যাদবপুর ট্রাফিক গার্ড
* তিলজলা ট্রাফিক গার্ড
* তারাতলা ট্রাফিক গার্ড মো
* ঠাকুরপুকুর ট্রাফিক গার্ড

ট্রাফিক কন্ট্রোল রুম চব্বিশ ঘন্টা কাজ করে চৌদ্দ ট্রাফিক গার্ডের মাঠের কাজের সমন্বয় সাধনের জন্য। ট্রাফিক কন্ট্রোল রুম বিশেষ অনুষ্ঠানের জন্য ট্রাফিক ব্যবস্থার জন্য, সেইসাথে, পাইলটিং এর জন্য দায়ী। 

এই ইউনিটের মারাত্মক স্কোয়াড মৃত্যুর সাথে জড়িত গুরুতর রাস্তা দুর্ঘটনার ক্ষেত্রে তদন্ত করে। সড়ক নিরাপত্তা কর্মসূচিও ট্রাফিক বিভাগ দ্বারা সংগঠিত হয়। ট্রাফিক ট্রেনিং স্কুল ট্রাফিক পুলিশ কর্মীদের ট্রাফিক নিয়ন্ত্রণ ও নিয়ন্ত্রণ এবং ট্র্যাফিক সিগন্যালিং সম্পর্কিত প্রশিক্ষণ দেয়।

বহিস্থ সংযোগ
------------

* Official site
* Info in Kolkata Police website
**এই নিবন্ধে ভারতবর্ষীয় অক্ষর রয়েছে।** সঠিক রেন্ডারিং সমর্থন ছাড়া, আপনি হয়ত ভারতবর্ষীয় অক্ষর-এর বদলে প্রশ্নবোধক চিহ্ন বা বাক্স, ভুল স্বরবর্ণ বা অনুপস্থিত সংযোজক দেখবেন।

**কঞ্জি** বা **কনজি** /ˈkɒndʒiː/ *KON-jee*) এশিয়ার দেশগুলিতে খাওয়া এক ধরনের চালের জাউ বা ফেনা। এটি সাধারণভাবে খাওয়া যেতে পারে, পক্ষান্তরে এটি সাধারণত খাদ্যের পার্শ্ব পদের সাথে পরিবেশন করা হয় বা এটি মাংস, মাছ, মশলা ও রসের মতো উপকরণগুলির সাথে পরিবেশন করা যেতে পারে, প্রায়শই রসাল হয় তবে কখনও কখনও মিষ্টিও হয়ে থাকে। এটি সাধারণত সকালের নাস্তা বা অসুস্থ ব্যক্তিদের জন্য সম্পূর্ণ খাবার হিসাবে পরিবেশন করা হয়। কনজির নামগুলি এর প্রস্তুতি শৈলীর মতোই বৈচিত্র্যময়, তবে পিলাফ বা ক্লেপট চালের মতো অন্যান্য ধরনের রান্না করা চালের চেয়ে বেশি পরিমাণে পানি দিয়ে নরম জাউ হিসাবে রান্না করা ভাত দিয়ে তৈরি করা হয়।

ব্যুৎপত্তি
----------

ইংরেজি শব্দ *congee* তামিল শব্দ *কাঞ্জি* (கஞ்சி, *kañci*, আইপিএ: [ˈkaɲdʑi]) থেকে এসেছে। চীনা ভাষায় এটি *জাউ* নামে পরিচিত (চীনা: 粥; ফিনিন: *zhōu*; ক্যানটোনীয় ইয়েল: *jūk*)। এটি *বুক অফ রাইটজ* -এ উল্লেখ করা হয়েছে ও ৭৭ খ্রিস্টাব্দের দিকে ভারতের প্লিনির বিবরণেও উল্লেখ করা হয়েছে।

প্রস্তুতি
---------

খাদ্যের পদটি প্রস্তুত করতে চাল যথেষ্ট নরম না হওয়া পর্যন্ত প্রচুর পরিমাণে পানিতে সিদ্ধ করা হয়। পাত্রে বা রাইস কুকারে কঞ্জি তৈরি করা যায়। কিছু রাইস কুকারে একটি "কঞ্জি" সেটিং থাকে, যার সাহায্যে এটিকে সারারাত ধরে রান্না করা যায়। ব্যবহৃত চালের ধরন ছোট- বা দীর্ঘ-শস্য হতে পারে, যা পাওয়া যায় ও আঞ্চলিক সাংস্কৃতিক প্রভাবের উপর নির্ভর করে। সংস্কৃতি প্রায়শই কঞ্জি রান্না ও খাওয়ার পদ্ধতি নির্দেশ করে।

কিছু সংস্কৃতিতে কঞ্জি প্রাথমিকভাবে প্রাতঃরাশের খাবার বা দেরীতে রাতের খাবার হিসাবে খাওয়া হয়; কেউ কেউ এটি অন্য খাবারে ভাতের বিকল্প হিসেবেও খেতে পারেন। এটি প্রায়ই একটি হালকা, সহজে হজমযোগ্য খাবার হিসাবে অসুস্থদের জন্য বিশেষভাবে উপযুক্ত বলে মনে করা হয়। এই কারণে, এটি সাধারণত স্বাস্থ্যসেবা সুবিধাগুলিতে রোগীদের জন্য একটি প্রধান খাবার হিসাবে পরিবেশন করা হয়।

আরও দেখুন
---------

* খাদ্য প্রবেশদ্বার

তথ্যসূত্র
---------

1. ↑  "Definition of CONGEE"। *www.merriam-webster.com* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Yule, Henry, Sir (১৯০৩)। *Hobson-Jobson: A glossary of colloquial Anglo-Indian words and phrases, and of kindred terms, etymological, historical, geographical and discursive.*। It is from the Tamil kanjī, 'boilings.' উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
3. ↑  "Where the word congee comes from – the answer may surprise you"। *South China Morning Post* (ইংরেজি ভাষায়)। ২০১৭-১১-১০। সংগ্রহের তারিখ ২০২২-০৩-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Lim, Lisa (১০ নভেম্বর ২০১৭)। "Where the word congee comes from – the answer may surprise you"। *Post Magazine*। South China Morning Post। সংগ্রহের তারিখ ২২ আগস্ট ২০২১।
5. ↑  Robert Saunders (1789) "Boutan & Thibet", *Philosophical Transactions of the Royal Society* Vol. 79, p. 101
**কটকটি** বা **মহাস্থানগড়ের কটকটি** চারকোনা বিস্কুট আকৃতির কটকটি শুকনো মিষ্টান্নজাতীয় খাবার। বগুড়া শহর থেকে ১১ কিলোমিটার উত্তরে করতোয়া নদীর পশ্চিম পাশে বাংলার প্রাচীন রাজধানী পুণ্ড্রবর্ধন বা মহাস্থানগড় এটি বিশেষ করে পর্যটকদের জন্য জন্য তৈরি একটি খাবার।

খাবারটির নাম কেন কটকটি রাখা হলো এর ইতিহাস জানা যায়নি। কটকটি ব্যবসার সঙ্গে জড়িত কয়েকজন এবং এই অঞ্চলের কয়েকজন প্রবীণ ব্যক্তির মতে, খাওয়ার সময় *কটকট* শব্দ হওয়ার কারণেই এই খাবার কটকটি নামেই পরিচিতি পেয়ে যায়।

প্রস্তুত প্রণালী
----------------

মহাস্থানগড়ের কটকটিকটকটি তৈরির মূল উপাদান হলো চিনি ও খাবার সোডা। প্রথমে কড়াইয়ে চিনি নিয়ে একে মৃদু আঁচে গলানো হয়। হালকা লাল বর্ণ ধারণ করলে আঁচ বন্ধ করে এতে খাবার সোডা মেশানো হয়। এরপর চূড়ান্ত ধাপে একে ঠাণ্ডা করা হয়।

স্বাদ
-----

এর স্বাদ খাবার সোডার ওপর অনেকাংশে নির্ভর করে: সোডার পরিমাণ বেশি হলে নোনতা ভাব বেশি হয়। চিনির সিরাপটি তৈরির সময় একে অতিরিক্ত লালচে করলে তিক্ত স্বাদের হয়। এতে কেবল চিনি ও খাবার সোডা থাকায় স্বাদে খুব একটা বৈচিত্র্য থাকে না।[]

প্রসার
------

মহাস্থানগড়ের কটকটি
পণ্যটি মূলত গ্রামীণ শিশুদের লক্ষ্য করে বানানো হতো। বিক্রেতা মূলত স্থানীয় হকারেরা। আধুনিকায়নের পথে গ্রামীণ সমাজের যাত্রার ফলে এবং অন্যান্য শিশুতোষ খাদ্যপণ্যের সহজলভ্যতা ও সহজপ্রাপ্যতার কারণে কটকটির প্রতি আগ্রহ কমে এসেছে। এর উপাদান, প্রস্তুত-প্রণালী ও স্বাদে বৈচিত্র্য ও বাহুল্য না থাকায় আনুষ্ঠানিক খাদ্যতালিকায় এর ঠাই হয়নি। তবে উৎসাহী কেউ কেউ নস্টালজিয়াহেতু নতুন করে এটা নিয়ে চর্চা শুরু করেছে।[]

তথ্যসূত্র
---------

1. 1 2  প্রতিবেদক, নিজস্ব। "মহাস্থানগড়ের 'কটকটি'"। *Prothomalo*। সংগ্রহের তারিখ ২০২৩-০২-২৭। [*স্থায়ীভাবে অকার্যকর সংযোগ*]
2. ↑  "মহাস্থানের কটকটি | কালের কণ্ঠ"। *Kalerkantho*। ২০১৬-১০-১৪। সংগ্রহের তারিখ ২০২২-০৪-০১।
3. ↑  "কটকটি তৈরির রেসিপি"। www.dhakapost.com। ১১ নভেম্বর ২০২১। সংগ্রহের তারিখ ২৩ মার্চ ২০২২।

বহিঃসংযোগ
---------

* সময় টিভি চ্যানেলের প্রতিবেদন
**কটকম সুদর্শন** ওরফে **আনন্দ** হলেন ভারতের কমিউনিস্ট পার্টি (মাওবাদী) দলের একজন শীর্ষ নেতা ও পলিটব্যুরো সদস্য।

প্রারম্ভিক জীবন
---------------

কটমকম সুদর্শন অন্ধ্রপ্রদেশ রাজ্যের আদিলাবাদে জন্মগ্রহণ করেন। ওয়ারঙ্গলের পলিটেকনিক কলেজে শিক্ষা সম্পন্ন করার পর শিক্ষকতার কাজে যোগ দেন ও পাশাপাশি উচ্চ শিক্ষার জন্যে পড়াশোনা করতেন। ভারতের নিষিদ্ধ কমিউনিস্ট পার্টি (মাওবাদী)র আদিলাবাদ জেলার সম্পাদক সাধনাকে বিবাহ করেন তিনি। কয়েক বছর আগে সাধনা নিরাপত্তাবাহিনীর গুলিতে মারা যান।

গেরিলা যুদ্ধ
------------

সুদর্শন মাওবাদ অনুসৃত দলের অন্যতম প্রবীন ও শীর্ষ নেতা। তিনি বিগত ৩০ বছর ধরে অতি বামপন্থী রাজনীতির সাথে যুক্ত আছেন। তেলেঙ্গানা ও দণ্ডকারণ্য অঞ্চলে সশস্ত্র সংগ্রামে নেতৃত্ব দেন তিনি। ভারতীয় নিরাপত্তা বাহিনী ও গোয়েন্দা বিভাগের তথ্য অনুযায়ী তিনি আনন্দ নামে অধিক পরিচিত। ব্যক্তিগত জীবনে কটকম সুদর্শন নম্র, তাত্ত্বিক ও সাংগঠনিক ক্ষমতা সম্পন্ন নেতা। দলের রাজনৈতিক ও সাংগঠনিক গঠনপ্রণালী নির্ণায়ক সিদ্ধান্ত নিয়ে থাকেন। শিক্ষা সম্পন্ন করার পরে ১৯৭৫ সালে জঙ্গী বামপন্থি সংগঠনে যোগ দেন ও ১৯৮৯ সালে ছত্তীসগঢ় চলে যান। ১৯৮০ সালে কোন্ডাপল্লী সীতারামাইয়া প্রতিষ্ঠিত কমিউনিস্ট পার্টি (মার্ক্সবাদী - লেনিনবাদী) জনযুদ্ধ দলের সদস্য হন। সদস্যদের গেরিলা যুদ্ধের প্রশিক্ষক হিসেবে কাজ করেছেন, দলের সামরিক বিভাগের দায়িত্ব ছিল তার ওপর ও ভারতীয় নিরাপত্তাবাহিনীর সাথে যুদ্ধে দক্ষতার সাথে নেতৃত্ব দিয়েছেন তিনি। মাওবাদী দলের কেন্দ্রীয় মিলিটারি কমিশনের সদস্য ও পলিটব্যুরো সদস্য নির্বাচিত হন একসময়। মনে করা হত অপর এক পলিটব্যুরো নেতা কিষেনজির মৃত্যুর পর তিনি পূর্বাঞ্চলীয় বিভাগে মাওবাদী আন্দোলন এগিয়ে নিয়ে যাওয়ার দায়িত্ব প্রাপ্ত হয়েছিলেন। একটি সুত্র জানাচ্ছে আনন্দ অত্যন্ত কৌশলী ও আপসহীন হিসেবে পরিচিত। তিনি কিষেণজির মৃত্যুর পর মাওবাদীদের সুসংগঠিত করার ক্ষেত্রে বিশ্বাসযোগ্যতা অর্জন করেছেন। পুলিশের মতে, ২০১০ সালের এপ্রিলে ছত্তিশগড়ের রাজ্যের দান্তেওয়াদায় সেন্ট্রাল রিজার্ভ পুলিশ ফোর্সের (সিআরপিএফ) ৭৬ জন জওয়ানকে হত্যার মূল পরিকল্পনাকারীও ছিলেন আনন্দ, তাকে ধরিয়ে দিতে ১২ লাখ টাকার পুরস্কার ঘোষণা করেছে সরকার। সাংবাদিকদের এক সাক্ষাতকারে আনন্দ জানান যে দলের কেন্দ্রীয় মিলিটারি কমিশনের ৪৫ জন সদস্য গ্রেপ্তার নয় মৃত্যুবরণ করেছেন ভারত রাষ্ট্রের বিরুদ্ধে যুদ্ধে। অপারেশন গ্রীন হান্ট প্রতিরোধে তিনি তার দলকে নেতৃত্ব দান করছেন। হিন্দুস্থান টাইমস এর একটি সাক্ষাতকারে এক পুলিশ কর্তা জানান সুদর্শন, চেরুকুরি রাজকুমার আজাদের মত আলোচনাপন্থী নন বরং রাষ্ট্রের বিরুদ্ধে চলমান সংগ্রামে রত থাকার পথের মতাবলম্বী।

তথ্যসূত্র
---------

1. 1 2  Deepak Kumar Nayak। "Naxal Violence: Profile of Katakam Sudarshan"। সংগ্রহের তারিখ ১৫ আগস্ট ২০১৭।
2. 1 2  "জঙ্গলে নেতা-নিধনের নেপথ্যে কটকম সুদর্শনের মস্তিষ্ক"। *banglalive.com*। ২৮ মে ২০১৩। সংগ্রহের তারিখ ১৫ আগস্ট ২০১৭। [*স্থায়ীভাবে অকার্যকর সংযোগ*]
3. ↑  Sreenivas Janyala (৯ এপ্রিল ২০১০)। "The men who run Dandakaranya"। *archive.indianexpress.com*। সংগ্রহের তারিখ ১৫ আগস্ট ২০১৭।
4. ↑  G.S. RADHAKRISHNA। "Portrait of 'mastermind'"। *telegraphindia.com*। সংগ্রহের তারিখ ১৫ আগস্ট ২০১৭।
5. ↑  "নেতৃত্বে আনন্দ, না কোসা?"। *kalerkantho.com*। সংগ্রহের তারিখ ১৫ আগস্ট ২০১৭।
6. ↑  "পরিকল্পনা এপ্রিলে নেতৃত্বে সুদর্শন"। *kalerkantho.com*। সংগ্রহের তারিখ ১৫ আগস্ট ২০১৭।